《倦寻芳 客武昌赠歌者杨郎》
清代·徐釚

烟迷鄂渚，露湿樊山，小春时候。琥珀才浮，滉漾酒船如绉。

月落声随雁柱涩。影怜人比黄花瘦。最堪愁，把衣香褪了，薄寒初逗。

叹蓬瀛、一番清浅，铅泪消磨，青衫依旧。擪捺骊珠，喁喁儿女窗窦。

骚屑漫须抛玉笛，欢娱且自拈红豆。更难忘，屏风立地，个人还幼。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。